ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০১ ডিসেম্বর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১২৪.১০ কোটি টিকার ডোজ দেওয়া হয়েছে
বর্তমানে আরোগ্যের হার ৯৮.৩৬ শতাংশ, যা মার্চ-২০২০'র পর থেকে সর্বনিম্ন
গত ২৪ ঘন্টায় ৮,৯৫৪ জন নতুন করে আক্রান্ত হয়েছেন
গত ২৪ ঘন্টায় ১০ হাজার ২০৭ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৪০ লক্ষ ২৮ হাজার ৫০৬
ভারতের সক্রিয় ভাবে করোনা আক্রান্তের সংখ্যা বর্তমানে ৯৯,০২৩ শতাংশ, যা ৫৪৭ পর সর্বনিম্ন
ভারতে সক্রিয়ভাবে আক্রান্তের হার মোট আক্রান্তের হারের চেয়ে ১ শতাংশের নিচে, বর্তমানে যা ০.২৯ শতাংশ, মার্চ-২০২০'র পর সর্বনিম্ন
সাপ্তাহিক ভিত্তিতে আক্রান্তের হার ০.৮৪ শতাংশ যা গত ১৭ দিন ধরে ১ শতাংশের নিচে
দৈনিক আক্রান্তের হার ০.৮১ শতাংশ যা গত ৫৮ দিন ধরে ২ শতাংশের নিচে
এ পর্যন্ত ৬৪.২৪ কোটি নমুনা পরীক্ষা করা হয়েছে
CG/ SB
(Visitor Counter : 122
প্রধানমন্ত্রীরদপ্তর
কেন্দ্রীয় ক্যাবিনেট সচিব বায়ু দূষণজনিত পরিস্থিতি পর্যালোচনা করলেন
নয়াদিল্লি, ০৫ নভেম্বর, ২০১৯
কেন্দ্রীয় ক্যাবিনেট সচিব জাতীয় রাজধানী অঞ্চলে বায়ু দূষণজনিত পরিস্থিতি নিয়ন্ত্রণে গত রবিবার থেকে গৃহীত পদক্ষেপ গ্রহণ করা হয়েছে, তার অগ্রগতি আজ পর্যালোচনা করে দেখেছেন।
জানা গেছে যে, পাঞ্জাব ও হরিয়ানায় ফসলের গোড়া পোড়ানো অব্যাহত রয়েছে এবং এ বিষয়ে আরও সুপরিকল্পিত পদক্ষেপ গ্রহণের প্রয়োজন।
ফসলের গোড়া পোড়ানো অব্যাহত রয়েছে এমন জায়গায় এই রাজ্যগুলিকে আরও বেশি সংখ্যায় নজরদারি দল মোতায়েনের নির্দেশ দেওয়া হয়েছে, যাতে আইনভঙ্গকারীদের বিরুদ্ধে উপযুক্ত জরিমানা ধার্য করা যায়।
জাতীয় রাজধানী অঞ্চলে বায়ু দূষণজনিত পরিস্থিতিও বৈঠকে পর্যালোচনা করে দেখা হয়েছে। দূষণজনিত পরিস্থিতি নিয়ন্ত্রণে যেসব সংস্থা একযোগে কাজ করছে, তাদের মধ্যে প্রয়াস আরও বাড়ানোর প্রয়োজন বলে জানানো হয়েছে।
এই রাজ্যগুলিকে ভবিষ্যতে যে কোনও ধরনের জরুরি পরিস্থিতির মোকাবিলায় সম্পূর্ণ প্রস্তুত থাকতে নির্দেশ দেওয়া হয়েছে।
CG/BD/SB
(Visitor Counter : 50
ভূ-বিজ্ঞানমন্ত্রক
পৃথিবীর প্রাণের উৎস নির্ধারণে গভীর সমুদ্রে অন্বেষণ
নতুন দিল্লী, ০৭ এপ্রিল, ২০২২
সম্প্রতি শুরু হওয়া ডিপ ওশন মিশনে গভীর সমুদ্রের পরিস্থিতি নিয়ে তথ্য সংগ্রহ করা হচ্ছে। এছাড়াও বিভিন্ন জৈব উপাদান বিশ্লেষণ করে পৃথিবীতে প্রাণের স্পন্দনের কারণ সম্পর্কে ধারণা পেতে এই প্রকল্পে বিভিন্ন গবেষণামূলক কাজ করা হচ্ছে। ডিপ ওশন মিশনের জন্য ৫ বছরে ৫৮ কোটি ৭৭ লক্ষ টাকা ধার্য করা হয়েছে। এর মাধ্যমে বিভিন্ন জাতীয় ও আন্তর্জাতিক সংগঠনগুলির সঙ্গে একযোগে নানা পরীক্ষানিরীক্ষা চালনো হচ্ছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন ভূ বিজ্ঞান, প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী ডাঃ জিতেন্দ্র সিং।
CG/CB/ SKD/
(Visitor Counter : 124
বিজ্ঞানওপ্রযুক্তিমন্ত্রক
প্রযুক্তি উন্নয়ন বোর্ড দেশীয় সংস্থা কে কোভিড-১৯ রোগনির্ণায়ক কিট উৎপাদনের জন্য অর্থনৈতিক সাহায্য করার বিষয়ে সম্মত হয়েছে
বাস্তব পি সি আর ভিত্তিক অনু সম্বন্ধীয় রোগ নির্ণায়ক এই কিটের মাধ্যমে ফ্লুয়ের লক্ষণ যুক্ত রোগীদের নমুনা সংগ্রহ করে কোভিড-১৯ সংক্রমণ হয়েছে কিনা তা নির্ধারন করা সম্ভব
নতুন দিল্লি, ২১ এপ্রিল, ২০২০
বিজ্ঞান ও প্রযুক্তি দপ্তরের অধীনস্থস্বশাসিত সংস্থা প্রযুক্তি উন্নয়ন বোর্ড,পুনের মাইল্যাব ডিসকভারি সল্যুশন কে তাদের উদ্ভাবিত কোভিড-১৯ রোগ নির্ণায়ক কিট উৎপাদন বৃদ্ধি করতে অর্থনৈতিক সাহায্য করবে। এই সংস্থাটি তাদের উদ্ভাবন বিষয়ে প্রস্তাব পেশ করে আবেদন জানায়।
মাই লাব ডিসকভারি সল্যুশন প্রথম দেশীয় একটি সংস্থা যারা প্রকৃত পি সি আর ভিত্তিক অনু সম্বন্ধীয় রোগ নির্ণায়ক কিট উদ্ভাবন করেছে। এই কিটের মাধ্যমে,যাদের শরীরে ফ্লু এর লক্ষণ রয়েছে তাদের থেকে নমুনা সংগ্রহ করে সহজেই কোভিড-১৯ সংক্রমণ নির্ণয় করা যাবে। টি ডি বির অর্থনৈতিক আনুকূল্যে তাদের কিটের উৎপাদন বাড়ানোর প্রক্রিয়া শুরু করেছে। এত দিন যে কিট হাতে তৈরি করা হতো তা এখন যন্ত্রের মাধ্যমে করা হবে। ফলে এখন যেখানে প্রতিদিন ৩০ হাজার পরীক্ষা করা যাচ্ছিল সেখানে প্রতিদিনে প্রায় ১ লক্ষ পরীক্ষা করা সম্ভব হবে। সংস্থা টি এই কিট যন্ত্রের মাধ্যমে স্বয়ংক্রিয় উৎপাদন আগামী কয়েক মাসের মধ্যেই শুরু করতে পারবে বলে আশা করা হচ্ছে। আই সি এম আর এবং সি ডি এস সি ও এই কিটটির অনুমোদন দিয়েছে। জাতীয় বিপর্যয় কালে এই রোগ নির্ণায়ক কিট খুব শীঘ্রই ব্যবহার করা হবে।
২০ শে মার্চ,২০২০ তারিখে টি ডি বির পক্ষ থেকে দেশের প্রতিকূল পরিস্থিতির দিকে নজর দিয়ে দেশীয় সংস্থা গুলির কাছ থেকে সংক্রমণ প্রতিরোধে,পরীক্ষাগার উন্নয়নের জন্য আবেদন পত্র আহ্বান করা হয়। কোনো বেসরকারি প্রতিষ্ঠান তাদের দেশীয় প্রযুক্তির বানিজ্যিকীকরণ করতে চাইলে,টি ডি বি তাদের অর্থনৈতিক ভাবে সাহায্য করবে বলে জানানো হয়। মাই ল্যাব সংস্হাটি এই আবেদনে সাড়া দিয়েছে ।
দেশে এখন কোভিড-১৯ সংক্রমণ নিরূপণের পরীক্ষা, মানুষদের বিচ্ছিন্ন করা ও ছোঁয়াচ থেকে রক্ষা করা বিশেষ জরুরি হয়ে পড়েছে। ফলে এই কিটের মাধ্যমে সংক্রমণের শৃংখল ভাঙ্গা সম্ভব হবে। সেক্ষেত্রে টি ডি বি প্রাথমিক ভাবে এই আবেদনটি বিশেষ গুরুত্ব দিয়ে বিবেচনা করেছে। সরকারি এবং শিক্ষা প্রতিষ্ঠান যেমন আই আই টি , আই আই এস,এ আই আই এম এস,আই সি এম আর, ডি এস টি এবং ডি বি টি র মতন সংস্থা গুলির বিশেষজ্ঞরা এই কিট টিকে অনুমোদন দেওয়ার পরই টি ডি বি এই সংস্থাটিকে অর্থনৈতিক সাহায্য দেওয়ার বিষয়টি চূড়ান্ত করে।
টি ডি বির সভাপতি এবং ডি এস টির সচিব অধ্যাপক আশুতোষ শর্মা জানান, এই সংক্রমণ কালে লক্ষ্যমাত্রা ছুঁতে যে দ্রুততা,দক্ষতা এবং গুণমান বজায় রেখে কাজ করা হচ্ছে তাতে খুব শীঘ্রই কোভিড-১৯ পরবর্তী স্বাভাবিক জীবন ফিরবে। প্রাণ শক্তিতে ভরপুর তরুন পেশাদার এবং অভিজ্ঞতা সব সময়েই কার্যকরী হয়ে থাকে।
(CG/PPM
রেলমন্ত্রক
বিশেষ পরিস্থিতিতে এ পর্যন্ত ২০০ টি অক্সিজেন এক্সপ্রেস তাদের যাত্রা শেষ করেছে
এই অক্সিজেন এক্সপ্রেস গুলি এ পর্যন্ত ৭৭৫ টি ট্যাংকারে মোট ১২৬৩০ মেট্রিক টন তরল মেডিকেল অক্সিজেন সরবরাহ করেছে
নতুন দিল্লি, ২০ মে, ২০২১
সমস্ত রকমের বাধা বিপত্তি দূর করে দেশের বর্তমান করোনা পরিস্থিতিতে ভারতীয় রেল দেশজুড়ে মেডিকেল অক্সিজেন সরবরাহ করে চলেছে। রেলের পক্ষ থেকে এ পর্যন্ত বিভিন্ন রাজ্যে ৭৭৫ টি ট্যাংকারে মোট ১২৩৬ মেট্রিক টন মেডিকেল অক্সিজেন সরবরাহ করা হয়েছে।
উল্লেখ করা যেতে পারে যে, এখনো পর্যন্ত ২০০ অক্সিজেন এক্সপ্রেস তাদের যাত্রা শেষ করেছে।
আজ ১০টি অক্সিজেন এক্সপ্রেসে ৪৫ টি ট্যাংকার মারফত ৭৮৪ মেট্রিক টন তরল মেডিকেল অক্সিজেন যাত্রাপথে রয়েছে। বর্তমানে প্রতিদিন অক্সিজেন এক্সপ্রেস মারফত দেশজুড়ে ৮০০ মেট্রিক টন অক্সিজেন সরবরাহ করা হচ্ছে।
এ পর্যন্ত অক্সিজেন এক্সপ্রেসে করে তরল মেডিকেল অক্সিজেন ১৩ টি রাজ্যে পৌঁছে দেওয়া হয়েছে। এ রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্য প্রদেশ, অন্ধ্রপ্রদেশ, রাজস্থান, তামিলনাডু, হরিয়ানা, তেলেঙ্গানা, পাঞ্জাব, কেরালা, দিল্লি, এবং উত্তর প্রদেশ।
ভারতীয় রেল এই অক্সিজেন ট্যাংকার করে নিয়ে আসছে রাউলকেল্লা, দুর্গাপুর, টাটানগর, আংগুল প্রভৃতি স্থানে থেকে। কিভাবে এই অক্সিজেন বিভিন্ন রাজ্যে পৌঁছে দেওয়া হবে সে সম্পর্কে রেলের পক্ষ থেকে একটি ম্যাপ করে রুট তৈরি করা হয়েছে।
CG/ SB
(Visitor Counter : 170
সামাজিকন্যায়ওক্ষমতায়নমন্ত্রক
ভিক্ষুকদের পুনর্বাসনে
নয়াদিল্লি, ২ জুলাই, ২০১৯
ভারতের রেজিস্ট্রার জেনারেলের দপ্তর জানিয়েছে, ২০১১-র জনগণনা অনুযায়ী ভারতে মোট ভিক্ষুক বা ভবঘুরের সংখ্যা ৪,১৩,৬৭০। এ দেশে পনেরো বছরের নিচে থাকা শিশু-ভিক্ষুক বা ভবঘুরের সংখ্যা ৪৫,২৯৬।
ভারতের সংবিধান অনুযায়ী, প্রতিবন্ধী এবং কর্মহীন মানুষের ত্রাণের ব্যবস্থা করা রাজ্য সরকারের দায়িত্বের মধ্যে পড়ে। রাজ্য সরকারই প্রয়োজনীয় পুনর্বাসনের ব্যবস্থা নেয়। তবে, ভিক্ষুকদের দক্ষতা বিকাশ কর্মসূচির জন্য ২০১৭-১৮ এবং ২০১৮-১৯-এ যথাক্রমে ১০০ লক্ষ টাকা এবং ৫০ লক্ষ টাকা ন্যাশনাল ব্যাকওয়ার্ড ক্লাসেস ফিনান্স অ্যান্ড ডেভেলপমেন্ট কর্পোরেশনকে বরাদ্দ করা হয়েছে।
কেন্দ্রীয় মহিলা ও শিশুবিকাশ মন্ত্রক জানিয়েছে যে ২০১৫ সালের কিশোর-কিশোরীদের অপরাধমূলক কাজকর্মের বিচার করার বিশেষ আইন - জুভেনাইল জাস্টিস  আইন অনুযায়ী, ভিক্ষাবৃত্তির জন্য কোন শিশুকে ব্যবহার করা দণ্ডণীয় অপরাধ। এর জন্য পাঁচ বছর পর্যন্ত কারাবাস হতে পারে বা ১ লক্ষ টাকা পর্যন্ত জরিমানাও হতে পারে। এই প্রেক্ষিতে অবশ্য এই মন্ত্রক একটি কেন্দ্রীয় সরকারের সহায়তায়পুষ্ট শিশু সুরক্ষা পরিষেবা প্রকল্প রূপায়ণ করছে যাতে বিপন্ন শিশুদের সহায়তা দেওয়া যায়। এই বিশেষ আইনটি রূপায়ণের প্রাথমিক দায়িত্ব রাজ্য বা কেন্দ্রশাসিত অঞ্চলগুলির। ২০১৫-র শিশু অধিকার রক্ষার আইন অনুসারে বিপন্ন শিশুদের জন্য রাজ্য সরকার বা কোন স্বেচ্ছাসেবী প্রতিষ্ঠানের মাধ্যমে প্রত্যেকটি জেলায় শিশু সুরক্ষা প্রতিষ্ঠান গড়ে তুলতে হবে।
প্রতিষ্ঠান-বহির্ভূত ব্যবস্থার মধ্যে রয়েছে শিশু দত্তক নেওয়া বা শিশুদের লালন-পালনের মাধ্যমে সাহায্যের হাত বাড়িয়ে দেওয়া।
আবাসন ও নগরোন্নয়ন মন্ত্রকের তথ্য অনুযায়ী, শহরের দরিদ্র মানুষদের স্বনিযুক্তির প্রয়োজনে দীনদয়াল উপাধ্যায় যোজনা – জাতীয় নগরকেন্দ্রিক জীবনজীবিকা মিশন কার্যকর করা হচ্ছে। এই মিশন শহরের দরিদ্র মানুষদের জন্য তৃণমূলস্তরের প্রতিষ্ঠান গড়ে তোলার লক্ষ্যমাত্রা রেখেছে। পাশাপাশি, এই মিশন শহরের গৃহহীনদেরও প্রয়োজনীয় পরিষেবাযুক্ত আশ্রয়স্থল দেওয়ার উদ্যোগ নিয়েছে। একইসঙ্গে, শহরের রাস্তায় পণ্য বিক্রেতাদের জন্যও প্রয়োজনীয় স্থান, প্রাতিষ্ঠানিক ঋণদান ইত্যাদির ব্যবস্থাও রয়েছে এই মিশনের আওতায়।
লোকসভায় এক প্রশ্নের লিখিত জবাবে এই তথ্য জানান কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী রতনলাল কাটারিয়া।
CG/SSS/DM
(Visitor Counter : 146
কেন্দ্রীয়মন্ত্রিসভা
জুলজিক্যাল সার্ভে অফ ইন্ডিয়া এবং কানাডার একটি অলাভজনক সংস্থা ইন্টারন্যাশনাল বারকোড অফ লাইফের মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে জুন মাসে পরিবেশ, বন এবং জলবায়ু পরিবর্তন মন্ত্রকের অধীনস্থ সংস্থা জুলজিক্যাল সার্ভে অফ ইন্ডিয়া -র সঙ্গে কানাডার অলাভজনক সংস্থা ইন্টারন্যাশনাল বারকোড অফ লাইফ এর স্বাক্ষরিত সমঝোতাপত্রটি অনুমোদিত হয়েছে।
ডিএনএ-র বারকোড করা, বিভিন্ন প্রজাতির যথাযথ শনাক্তকরণের ক্ষেত্রে একটি গুরুত্বপূর্ণ পদক্ষেপ। বিভিন্ন অঞ্চলের জিন বিন্যাস সম্পর্কে এর থেকে ধারণা পাওয়া যায়। জেডএসআই এবং আইবিওএল একযোগে ডিএনএ বারকোডের কাজটি করবে এবং এরফলে একটি তথ্য ভান্ডার তৈরি করা হবে। আইবিওএল বিভিন্ন রাষ্ট্রে গবেষণামূলক কাজকর্ম করে থাকে, মানব ও আর্থিক সম্পদ সংক্রান্ত আন্তর্জাতিক তথ্য ভান্ডার বাড়ানো, ইনফর্মেটিক প্ল্যাটফর্ম তৈরি এবং লাইব্রেরি ও তথ্য ভান্ডারের জন্য প্রয়োজনীয় মূল্যায়ণের খসড়া তৈরির কাজে এই সংস্থা সাহায্য করে। সমঝোতাপত্রটি স্বাক্ষরের ফলে জেডএসআই বায়োস্ক্যান এবং প্ল্যানেটারি বায়ো ডাইভারসিটি মিশনের মতো আন্তর্জাতিক কর্মসূচিতে অংশগ্রহণ করতে পারবে।
CG/CB/NS
(
প্রধানমন্ত্রীরদপ্তর
রাজস্থানে এক সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোক প্রকাশ
নয়াদিল্লি, ০৭ জুন, ২০২২
প্রধানমন্ত্রী শ্রী নরেন্দ্র মোদী রাজস্থানের বাড়মেরে এক সড়ক দুর্ঘটনায় বেশ কয়েকজনের প্রাণহানিতে শোক প্রকাশ করেছেন।
প্রধানমন্ত্রীর কার্যালয়ের এক ট্যুইটে বলা হয়েছে, “রাজস্থানের বাড়মেরে সড়ক দুর্ঘটনা অত্যন্ত দুঃখজনক। এই দুর্ঘটনায় যাঁরা প্রাণ হারিয়েছেন, তাঁদের পরিবার-পরিজনদের প্রতি গভীর সমবেদনা জানাই। দুঃখের এই কঠিন সময়ে ঈশ্বর তাঁদের শক্তি যোগান”।
CG/BD/SB
(
ইস্পাতমন্ত্রক
ইস্পাত কারখানাগুলি চিকিৎসার জন্য ব্যবহৃত ৪৬৮৬ মেট্রিক টন জীবনদায়ী তরলীকৃত অক্সিজেন সরবরাহ করেছে গ্যাসীয় অক্সিজেনের লভ্যতা নিশ্চিত করে ইস্পাত কারখানাগুলি মোট ৮,১০০ শয্যার কিছু হাসপাতাল গড়ে তুলছে
নয়াদিল্লি, ১২ মে, ২০২১
সঙ্কটের এই সময়ে ইস্পাত কারখানাগুলি জাতিকে সেবা করার জন্য একজোট হয়েছে। ১০ই মে মোট ৪৬৮৬ মেট্রিক টন চিকিৎসার জন্য ব্যবহৃত জীবনদায়ী তরলীকৃত অক্সিজেন সরবরাহ করেছে। এর মধ্যে সেইল ১,১৯৩ মেট্রিক টন, আরআইএনএল ১৮০ মেট্রিক টন, টাটা গোষ্ঠী ১,৪২৫ মেট্রিক টন, জেএসডব্লিউ ১,৩০০ মেট্রিক টন অক্সিজেন সরবরাহ করেছে। বাকি সরকারি ও বেসরকারি সংস্থাগুলিও ক্ষমতা অনুযায়ী অক্সিজেন সরবরাহ করেছে। দেশে তরলীকৃত অক্সিজেনের উৎপাদন ১৩০ শতাংশ বৃদ্ধি পেয়ে হয়েছে দৈনিক ৯,৫০০ মেট্রিক টন। এর মধ্যে ইস্পাত কারখানাগুলি প্রায় অর্ধেক তরলীকৃত অক্সিজেন উৎপাদন করছে।
ইস্পাত কারখানাগুলি বিভিন্ন উদ্যোগ নেওয়ায় তরলীকৃত অক্সিজেনের উৎপাদন বেড়েছে। এর মধ্যে নাইট্রোজেন ও আর্গন গ্যাসের উৎপাদন কমিয়ে তরলীকৃত অক্সিজেনের উৎপাদন বাড়ানো হয়েছে। সাধারণত ৩.৫ দিন তরলীকৃত অক্সিজেন সঞ্চিত রাখা হয়, যেগুলি গ্যাসীয় অবস্থায় থাকে এবং এর ফলে অক্সিজেন উৎপাদক কারখানায় নানা রকমের সমস্যা তৈরি হয়। ইস্পাত মন্ত্রকের ইস্পাত প্রস্তুতকারী সংস্থাগুলিকে পরামর্শ ক্রমে , তরলীকৃত অক্সিজেন সরবরাহ বাড়ানোর জন্য অর্ধেক দিন সেগুলি সঞ্চিত রাখার হচ্ছে। এর ফলে অবশ্য অক্সিজেনের উৎপাদন বেড়েছে।
ইস্পাত, প্রাকৃতিক গ্যাস ও পেট্রোলিয়াম মন্ত্রী শ্রী ধর্মেন্দ্র প্রধান সোমবার ইস্পাত মন্ত্রক এবং রাষ্ট্রায়ত্ত সংস্থাগুলির আধিকারিকদের সঙ্গে বৈঠকে মিলিত হন। এই বৈঠকে তরলীকৃত অক্সিজেন সরবরাহ এবং ইস্পাত কারখানাগুলির স্বাস্থ্য পরিষেবা বৃদ্ধির বিষয়নিয়ে পর্যালোচনা হয়েছে।
গ্যাসীয় অক্সিজেন পাওয়া যায় এরকম কারখানার কাছাকাছি অঞ্চলে বেশ কিছু হাসপাতাল গড়ে তোলা হচ্ছে। এর ফলে ৮,১০০ শয্যা পাওয়া যাবে। যেসব ইস্পাত কারখানার কাছে এই হাসপাতালগুলি গড়ে উঠছে সেগুলি হল: হাজিরায় এএমএনএস ; ডোলভি ও বিজয়নগরে জেএসডব্লিউ; হিসারে জিন্দল; উদয়পুর এইচজেডএল; রৌরকেল্লা, ভিলাই, বোকারো, দুর্গাপুর, বার্নপুরে সেইল; বিশাখাপত্তনমে আরআইএনএল ; কলিঙ্গনগরে টাটা এবং আঙ্গুলে জেএসআর।
শ্রী প্রধান তেল, গ্যাস ও ইস্পাত শিল্পের সঙ্গে যুক্ত রাষ্ট্রায়ত্ত সংস্থাগুলিকে তাদের সকল কর্মীকে টিকা দিতে সাহায্য করার জন্য পরামর্শ দিয়েছেন। এর ফলে কোভিড-১৯-এর বিরুদ্ধে লড়াইয়ে সকলের মনোবল চাঙ্গা হবে এবং বিশ্বের বৃহত্তম টিকাকরণ কর্মসূচি আরও দ্রুত বাস্তবায়িত হবে।
CG/CB/DM/
(Visitor Counter : 117
প্রধানমন্ত্রীরদপ্তর
নমো অ্যাপ-এ গরীব কল্যাণের নয় বছর উপলক্ষে যে বিস্তৃত নিবন্ধ ছাপা হয়েছে তা সকলের সঙ্গে ভাগ করেছেন প্রধানমন্ত্রী
নয়াদিল্লি, ১ জুন, ২০২৩
প্রধানমন্ত্রী শ্রী নরেন্দ্র মোদী নমো অ্যাপ-এ গরীব কল্যাণের নয় বছর উপলক্ষে যে বিস্তৃত নিবন্ধ ছাপা হয়েছে তা সকলের সঙ্গে ভাগ করেছেন।প্রধানমন্ত্রী তাঁর ট্যুইটে বলেন :
“দরিদ্র জনগণের সঙ্গে কাজ করা প্রতিটি মুহূর্ত ছিল আমাদের জন্য বিশেষ সম্মানের ও প্রাপ্তির। আমাদের এই যাত্রা চলবে। নমো অ্যাপ-এ #9YearsOfGaribKalyan বিভিন্ন বিষয় সম্পর্কে বিস্তৃত বিবরণ রয়েছে। আপনারা পড়ুন।”
CG/PM/DM/
(
অর্থমন্ত্রক
মে মাসে জিএসটি বাবদ রাজস্ব সংগ্রহের পরিমাণ ১ লক্ষ কোটি টাকা ছাড়িয়েছে
নয়াদিল্লি, ০৩ জুন ২০১৯
চলতি বছরের মে মাসে জিএসটি বাবদ রাজস্ব সংগ্রহের পরিমাণ গত বছরের আলোচ্য মাসে সংগ্রহের পরিমাণ ৯৪ হাজার ১৬ কোটি টাকা থেকে ৬.৬৭ শতাংশ বেড়ে হয়েছে ১ লক্ষ ২৮৯ কোটি টাকা। এর মধ্যে কেন্দ্রীয় জিএসটি-র পরিমাণ ১৭ হাজার ৮১১ কোটি টাকা, রাজ্য জিএসটি-র পরিমাণ ২৪ হাজার ৪৬২ কোটি টাকা, আইজিএসটি-র পরিমাণ ৪৯ হাজার ৮৯১ কোটি টাকা  এবং সেস বা শুল্ক থেকে রাজস্ব আদায়ের পরিমাণ ৮ হাজার ১২৫ কোটি টাকা  রয়েছে। এপ্রিলের শুরু থেকে ৩১ মে পর্যন্ত জিএসটিআর ৩বি রিটার্ন দাখিলের সংখ্যা ছিল ৭২ লক্ষ ৪৫ হাজার। বিভিন্ন বিষয়ের নিষ্পত্তির পর মে মাসে সিজিএসটি থেকে কেন্দ্রীয় সরকারের রাজস্ব আয়ের পরিমাণ দাঁড়িয়েছে ৩৫ হাজার ৯০৯ কোটি টাকা এবং এসজিএসটি খাতে রাজ্যগুলির রাজস্ব আয়ের পরিমাণ দাঁড়িয়েছে ৩৮ হাজার ৯০০ কোটি টাকা।
উল্লেখ করা যেতে পারে, চলতি বছরের ফেব্রুয়ারি থেকে মার্চ পর্যন্ত জিএসটি ক্ষতি পূরণ বাবদ রাজ্যগুলিকে ১৮ হাজার ৯৩৪ কোটি টাকা দেওয়া হয়েছে।
SSS/BD/SB
(Visitor Counter : 89
বিদ্যুৎমন্ত্রক
কেন্দ্রীয় বিদ্যুৎ এবং নতুন ও পুনর্নবীকরণযোগ্য জ্বালানি মন্ত্রী শ্রী আর কে সিং অন্যান্য কেন্দ্রীয় মন্ত্রী এবং বিভিন্ন রাজ্যের মুখ্যমন্ত্রীদের চিঠি দিয়েছেন
সমস্ত সরকারি দপ্তরে বৈদ্যুতিক গাড়ি ব্যবহারের জন্য পরামর্শ দিয়েছেন
নতুন দিল্লি, ২৭ আগস্ট, ২০২১
ভারতে বৈদ্যুতিক গাড়ির ব্যবহার বাড়াতে কেন্দ্রীয় বিদ্যুৎ এবং নতুন ও পুনর্নবীকরণযোগ্য জ্বালানি মন্ত্রী শ্রী আর কে সিং অন্যান্য কেন্দ্রীয় মন্ত্রী এবং বিভিন্ন রাজ্যের মুখ্যমন্ত্রীদের চিঠি দিয়েছেন। ওই চিঠিতে তিনি সমস্ত সরকারি দপ্তরে বৈদ্যুতিক গাড়ি ব্যবহারের জন্য পরামর্শ দিয়েছেন। এসংক্রান্ত চিঠি তিনি বিভিন্ন মন্ত্রকের প্রতিমন্ত্রীদেরও দিয়েছেন। বিদ্যুৎ মন্ত্রী জানিয়েছেন, প্রতিটি সরকারি দপ্তরে বর্তমানে প্রচলিত পেট্রোল বা ডিজেল চালিত যানবাহনের বদলে বৈদ্যুতিক যানবাহন ব্যবহার করার পরামর্শ দেওয়া হয়েছে।
এই ধরনের সরকারি পদক্ষেপ সাধারণ মানুষের কাছেও একটা দৃষ্টান্ত স্থাপন করবে। শুধু তাই নয়, তাদের ই-মোবিলিটিতে যেতে উৎসাহিত করবে বলে আশা করা হচ্ছে। ভারত সরকারের এই উদ্যোগটি একটি গো ইলেকট্রিক ক্যাম্পেইনের অংশ। এর ফলে বৈদ্যুতিক যানবাহনের ব্যবহার যেমন বাড়বে তেমনি, দূষণ এবং নির্গমন হ্রাস পাবে। শক্তির নিরাপত্তা এবং দক্ষতা বৃদ্ধি পাবে।
CG/ SB
(Visitor Counter : 125
মন্ত্রিসভারঅর্থনৈতিকবিষয়সংক্রান্তকমিটি
২,৭৯৮ কোটি ১৬ লক্ষ টাকা ব্যয়ে তরঙ্গ হিল-অম্বাজি-আবু রোড নতুন রেলপথ নির্মাণের প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ১৩ জুলাই, ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ তরঙ্গ হিল-অম্বাজি-আবু রোড রেলপথ নির্মাণের প্রস্তাবটি অনুমোদিত হয়। প্রায় ২,৭৯৮ কোটি ১৬ লক্ষ টাকা ব্যয়ে এই রেলপথ নির্মাণের কাজ শেষ হবে ২০২৬-২৭ সাল নাগাদ। প্রস্তাবিত রেলপথটির দৈর্ঘ্য ১১৬.৬৫ কিলোমিটার। প্রকল্পটি রূপায়িত হলে যোগাযোগ ব্যবস্থার উন্নতি হওয়ার সুবাদে সংশ্লিষ্ট অঞ্চলের আর্থ-সামাজিক চিত্রটাও অনেকাংশে বদলে যাবে। প্রধানমন্ত্রী শ্রী নরেন্দ্র মোদীর নতুন ভারত গড়ে তোলার অভিযানের এক বিশেষ অঙ্গ হিসেবে এই প্রকল্পটি রূপায়িত হতে চলেছে।
উল্লেখ্য, অম্বাজি হল তীর্থযাত্রী ও পূণ্যার্থীদের এক বিশেষ গন্তব্যস্থল। ভারতের ৫১টি শক্তিপীঠের অন্যতম হল এই স্থানটি। গুজরাট সহ দেশের বিভিন্ন প্রান্তের লক্ষ লক্ষ ভক্তের সমাগম হয় এখানে। তরঙ্গ-তে অবস্থিত অজিতনাথ জৈন মন্দির দর্শনার্থীরাও বিশেষভাবে উপকৃত হবেন এই রেলপথ নির্মাণের কাজ সম্পূর্ণ হলে কারণ, তরঙ্গ হিল-অম্বাজি-আবু রোড রেলপথটি অম্বাজি এবং অজিতনাথ জৈন মন্দিরের মধ্যে সংযোগ স্থাপন করবে। এছাড়াও, কৃষিপণ্য সহ অঞ্চলের অন্যান্য পণ্যসামগ্রী সরবরাহের ক্ষেত্রেও এই রেলপথটি খুবই গুরুত্বপূর্ণ হয়ে উঠবে বলে মনে করা হচ্ছে। তাছাড়া, বর্তমানের আমেদাবাদ-আবু রোড রেলপথের একটি বিকল্প রুট হিসেবেও নতুন রেলপথটি চিহ্নিত হবে।
(PG/SKD/DM
প্রধানমন্ত্রীরদপ্তর
প্রধানমন্ত্রী ইতালিয়ান কংগ্রেগেশন ফর কৃষ্ণ কনসেনসাস  –এর প্রতিনিধিদের সঙ্গে সাক্ষাৎ করেছেন
নতুন দিল্লি, ৩০শে অক্টোবর, ২০২১
প্রধানমন্ত্রী শ্রী নরেন্দ্র মোদী কৃষ্ণের বিষয়ে সচেতনতার জন্য ইতালিয় ধর্মসভা বা ইতালিয়ান কংগ্রেগেশন ফর কৃষ্ণ কনসেনসাস  – এর প্রতিনিধি সহ বিভিন্ন সংগঠনের সদস্যদের সঙ্গে সাক্ষাৎ এবং মতবিনিময় করেছেন। ইতালিতে ভগবত গীতার বাণী প্রচার সহ বিভিন্ন সামাজিক কাজকর্মে গুরুত্বপূর্ণ ভূমিকা রাখার জন্য প্রধানমন্ত্রী তাঁদের প্রশংসা করেন।
CG/CB/SFS
(
সারওরসায়নমন্ত্রক
কেন্দ্রীয় মন্ত্রী শ্রী ডি ভি সদানন্দ গৌড়া রাসায়নিক ও সার মন্ত্রকের দায়িত্ব গ্রহণ করলেন
নয়াদিল্লি, ১৪ নভেম্বর, ২০১৮
কেন্দ্রীয় পরিসংখ্যান ও কর্মসূচি রূপায়ণ মন্ত্রী শ্রী ডি ভি সদানন্দ গৌড়া আজ নতুন দিল্লীতে এক অনুষ্ঠানে রাসায়নিক ও সার মন্ত্রকের দায়িত্ব গ্রহণ করেছেন। অনুষ্ঠানে কেন্দ্রীয় সড়ক পরিবহন, মহাসড়ক, জাহাজ চলাচল তথা রাসায়নিক ও সার প্রতিমন্ত্রী শ্রী মনসুখ এল মান্ডব্য সহ মন্ত্রকের উচ্চপদস্হ আধিকারিকরা উপস্হিত ছিলেন।
CG/BD/NS/…
(Visitor Counter : 73
প্রধানমন্ত্রীরদপ্তর
ভারতের ‘বসুধৈব কুটুম্বকম’-এর বাণী ও আদর্শ একটি সাধারণ লক্ষ্যের দিকে বিশ্ববাসীকে পরিচালিত করতে পারে বলে মন্তব্য করলেন প্রধানমন্ত্রী
নয়াদিল্লি, ৭ অক্টোবর, ২০২৩
নানা ধরনের চ্যালেঞ্জের সম্মুখীন বর্তমান বিশ্বকে সঠিক দিশা দেখানোর লক্ষ্যে ভারতের ‘বসুধৈব কুটুম্বকম’ আদর্শের বাণী যে পথ প্রদর্শকের ভূমিকা পালন করতে পারে, একথা ব্যক্ত করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে তুলে ধরা এক বার্তায় শ্রী মোদী বলেছেন :
“ভূতপূর্ব অর্থ সচিব শ্রী হাসমুখ আধিয়া ব্যাখ্যা করেছেন যে বিশ্বমঞ্চ থেকে গ্রাম পঞ্চায়েত পর্যন্ত প্রধানমন্ত্রীর সুনির্দিষ্ট ও সুস্পষ্ট পরামর্শ বিভিন্ন জনগোষ্ঠীকে একটি সাধারণ লক্ষ্যের দিকে পরিচালিত করবে।”
শ্রী হাসমুখ আধিয়ার সুচিন্তিত মতামত ও বক্তব্য পাওয়া যাবে https://indianexpress.com/article/opinion – এই ওয়েব পোর্টালটিতে।
PG/SKD/DM
(
নতুনওপুনর্নবীকরণযোগ্যজ্বালানিমন্ত্রক
প্রভাবিত করার উচ্চাকাঙ্ক্ষা: ভারতের স্বচ্ছ জ্বালানি সাশ্রয় ক্ষেত্রে বিশ্বব্যাপী সহযোগিতার সুযোগ
নতুন দিল্লি, ২৫ সেপ্টেম্বর, ২০২১
নিউইয়র্কে রাষ্ট্রসংঘের ভারতের স্থায়ী মিশন এবং শক্তি, পরিবেশ ও জল সংক্রান্ত কাউন্সিলের সভায় গতকাল, প্রভাবিত করার উচ্চাকাঙ্ক্ষা : ভারতের জ্বালানি সাশ্রয় ক্ষেত্রে বিশ্বব্যাপী সহযোগিতার সুযোগ-নিয়ে একটি ওয়েবিনারের আয়োজন করা হয়।
ওয়েবিনারে নাগরিক কেন্দ্রিক জ্বালানি রূপান্তরের মাধ্যমে ২০৩০- এর মধ্যে ধারাবাহিক উন্নয়নে ভারতের প্রচেষ্টার কথা উল্লেখ করা হয়েছে। এর পাশাপাশি বিশ্বব্যাপী সহযোগিতার মাধ্যমে ভারত ভারতের স্বচ্ছ জ্বালানি ক্ষেত্রে গতি বাড়াতে মনোনিবেশের কথা বলা হয়েছে।
কেন্দ্রীয় নতুন ও পুনর্নবীকরণযোগ্য জ্বালানি মন্ত্রকের প্রতিবন্ধী শ্রী ভগবন্ত খুবা প্রধান বক্তা হিসেবে তাঁর ভাষণে উল্লেখ করেন যে, প্যারিস চুক্তি অনুযায়ী ভারত অজীবাশ্ম উৎস থেকে ৪০ শতাংশ বিদ্যুৎ ধারণক্ষমতা অর্জন করেছে এবং দূষণের তীব্রতা ২০৩০ সালে ২০০৫ সালের তুলনায় ৩৩-৩৫ শতাংশ কমিয়ে আনার লক্ষ্যমাত্রা নিয়েছে।
CG/ SB
(Visitor Counter : 111
প্রধানমন্ত্রীরদপ্তর
আগামীকাল দেরাদুনে আন্তর্জাতিক যোগ দিবসের নেতৃত্ব দেবেন প্রধানমন্ত্রী
নয়াদিল্লি, ২০ জুন, ২০১৮
আগামীকাল দেরাদুনে চতুর্থ আন্তর্জাতিক যোগ দিবস উদযাপনের অনুষ্ঠানের নেতৃত্ব দেবেন প্রধানমন্ত্রী শ্রী নরেন্দ্র মোদী। হিমালয়ের কোলে দেরাদুনের ফরেস্ট রিসার্চ ইন্সটিটিউট বা অরণ্য গবেষণা প্রতিষ্ঠানে হাজার হাজার স্বেচ্ছাসেবকের সঙ্গে যোগাসন করবেন প্রধানমন্ত্রী। প্রসঙ্গত, সারা দেশে এবং সমগ্র বিশ্বেই যোগ সংক্রান্ত প্রচুর অনুষ্ঠানের আয়োজন করা হয়েছে আগামীকাল। উল্লেখ করা যেতে পারে যে, ২০১৫-তে নতুন দিল্লির রাজপথে যোগানুষ্ঠানে অংশগ্রহণ করেছিলেন প্রধানমন্ত্রী। ২০১৬-তেও চন্ডিগড়ের ক্যাপিটল কমপ্লেক্সে যোগাসন প্রদর্শন করেন প্রধানমন্ত্রী। গত বছর অনুষ্ঠানটি ছিল লক্ষ্ণৌ-এর রমাবাঈ আম্বেদকর সভাস্থলে।
যোগ-উৎসাহীদের বিশেষ শুভেচ্ছা জানিয়ে প্রধানমন্ত্রী বলেছেন, ভারতীয় মুনী-ঋষিরা আমাদের অন্যতম মূল্যবান উপহার দিয়েছেন। সেটি হ’ল যোগ। তিনি বলেছেন, যোগ কেবল শরীর তাজা রাখার ব্যায়ামচর্চা নয়, এটি স্বাস্থ্য বিমার ছাড়পত্রও বটে। সকালে আমরা যেটি অনুশীলন করি সেটিই কেবল যোগ নয়, আমাদের নিত্য-নৈমিত্তিক ক্রিয়াকর্ম এবং সম্পূর্ণ সচেতনতা যোগের একটি অঙ্গ বলে তিনি মন্তব্য করেন।
প্রধানমন্ত্রী আরও বলেন, প্রাচুর্যের জগতে যোগ সংবরণ এবং ভারসাম্যের এক নাম। মানসিক পীড়ার জগতে যোগ শান্তির ধারকবাহক। ভয়ের জগতে যোগ আশা, শক্তি এবং সাহসিকতা সঞ্চার করে।
আন্তর্জাতিক যোগ দিবসের প্রেক্ষিতে বিভিন্ন যোগাসনের খুঁটিনাটি সোশ্যাল মিডিয়ায় দেখানোর ব্যবস্থাও করেছেন প্রধানমন্ত্রী। তিনি সারা বিশ্বের বিভিন্ন স্থানে মানুষ যোগ প্রদর্শন করছেন, এমন ছবি ইতিমধ্যেই তিনি সোশ্যাল মিডিয়ায় দিয়ে দিয়েছেন।
SSS/SB……
(Visitor Counter : 90
প্রধানমন্ত্রীরদপ্তর
লাক্ষাদ্বীপের প্রশাসক শ্রী দীনেশ্বর শর্মার প্রয়াণে প্রধানমন্ত্রীর শোক প্রকাশ
নতুনদিল্লি, ৪ ডিসেম্বর, ২০২০
প্রধানমন্ত্রী শ্রী নরেন্দ্র মোদী লাক্ষাদ্বীপের প্রশাসক শ্রী দীনেশ্বর শর্মার প্রয়াণে গভীর শোক প্রকাশ করেছেন।
এক টুইট বার্তায় প্রধানমন্ত্রী বলেছেন," লাক্ষাদ্বীপের প্রশাসক শ্রী দীনেশ্বর শর্মা জি ভারতের পুলিশি ব্যবস্থা এবং নিরাপত্তার ক্ষেত্রে দীর্ঘমেয়াদি অবদান রেখেছেন। তিনি পুলিশ বিভাগে কর্মরত অবস্থায় সন্ত্রাসবাদ বিরোধী এবং নিরাপত্তা জনিত নানা সমস্যার সমাধানে বিভিন্ন গুরুত্বপূর্ণ পদক্ষেপ গ্রহণ করেছেন। তাঁর প্রয়াণে আমি শোকাহত। তাঁর পরিবারকে সমবেদনা জানাই। ওঁ শান্তি।“
প্রতিরক্ষামন্ত্রক
ডিআরডিও কম মাত্রার সংঘর্ষের জন্য উদ্দিষ্ট পণ্যের সংকলন প্রকাশ করেছে
নয়াদিল্লি, ২৩ নভেম্বর ২০২২
প্রতিরক্ষা গবেষণা ও উন্নয়ন সংস্থা  কম মাত্রার সংঘর্ষ বা লো ইন্টেনসিটি কনফ্লিক্ট -এর জন্য উদ্দিষ্ট পণ্যের সংকলন যৌথভাবে আজ প্রকাশ করেছেন কেন্দ্রীয় স্বরাষ্ট্র সচিব শ্রী অজয় কুমার ভাল্লা এবং ডিডিআর অ্যান্ড ডি-র সচিব ও ডিআরডিও-র চেয়ারম্যান ডঃ সমীর ভি কামাত। ভারত সরকারের ‘আত্মনির্ভর ভারত’ অভিযানের অঙ্গ হিসেবে কম মাত্রার সংঘর্ষ মোকাবিলা অভিযানের জন্য ডিআরডিও-র তৈরি ১০০-র বেশি প্রযুক্তি, পদ্ধতি এবং পণ্যের বিষয় রাখা হয়েছে এই সংকলনে। এটি কেন্দ্রীয় নিরাপত্তা বাহিনীর জন্য মূল্যবান তথ্যের আধার।
কেন্দ্রীয় স্বরাষ্ট্র সচিব এবং ডিডিআর অ্যান্ড ডি-র সচিব ও ডিআরডিও-র চেয়ারম্যান একসঙ্গে ডিআরডিও এবং স্বরাষ্ট্র মন্ত্রকের মধ্যে চলতি বোঝাপড়া খতিয়ে দেখেন। কম মাত্রার সংঘর্ষ অভিযানের জন্য প্রযুক্তি এবং পদ্ধতি তৈরি করতে এই বোঝাপড়াকে প্রাতিষ্ঠানিক রূপ দেওয়া হয়েছে। এর ফলে ডিআরডিও বেশ কিছু পণ্য এবং ব্যবস্থা তৈরি করেছে যা ছোটখাটো অভিযানের সময়ে কেন্দ্রীয় নিরাপত্তা বাহিনীর জন্য জরুরি। এই বোঝাপড়ার ফলে ছোটখাটো অভিযানের জন্য ভবিষ্যতের প্রয়োজন চিহ্নিত করার পাশাপাশি পণ্য ও পদ্ধতি তৈরির রোডম্যাপ তৈরি করা গেছে।
(PG/AP/DM
নারীওশিশুবিকাশমন্ত্রক
কর্মস্থলে যৌন হয়রানি রুখতে মন্ত্রী গোষ্ঠী গঠন
নয়াদিল্লি, ২৫ জুলাই, ২০১৯
কর্মস্থলে যৌন হয়রানির ঘটনা রুখতে আইনি এবং প্রাতিষ্ঠানিক কাঠামো বিশ্লেষণ করতে কেন্দ্রীয় সরকার ২০১৮-র ২৪শে অক্টোবরের নির্দেশের ভিত্তিতে একটি মন্ত্রী গোষ্ঠী গঠন করেছে। নতুন সরকার গঠনের পর কেন্দ্রীয় সরকার এই মন্ত্রী গোষ্ঠী পুনর্গঠন করেছে। প্রসঙ্গত, ২০১৭ সালে কেন্দ্রীয় মহিলা ও শিশু উন্নয়ন মন্ত্রক এ সংক্রান্ত অভিযোগ দায়ের করার জন্য একটি অনলাইন ব্যবস্থা চালু করে। সেটি যৌন হয়রানি সংক্রান্ত বৈদ্যুতিন বাক্স বা শি-বক্স হিসেবে পরিচিত। কর্মস্থলে মহিলারা কোন যৌন হয়রানির শিকার হলে তাঁরা এই শি-বক্স-এর মাধ্যমে তাঁদের অভিযোগ দায়ের করতে পারেন। কেন্দ্রীয় সরকারের এই উদ্যোগের ফলে সংগঠিত এবং অসংগঠিত ক্ষেত্র বা বেসরকারি ও রাষ্ট্রায়ত্ত ক্ষেত্র তথা কেন্দ্র ও রাজ্য সরকারের বিভিন্ন মন্ত্রক বা দপ্তরে কর্মরত কোন মহিলা তাঁদের পদ নির্বিশেষে কর্মস্থলে যৌন হয়রানির শিকার হলে এবং অভিযোগ দায়ের করলে, দ্রুত তার নিষ্পত্তি করা সম্ভব হচ্ছে। যেসব মহিলা ২০১৩-র কর্মস্থলে যৌন হয়রানি আইনের আওতায় ইতিমধ্যেই তাঁদের অভিযোগ দায়ের করেছেন, তাঁরাও শি-বক্স-এর মাধ্যমে অভিযোগ দায়ের করতে পারবেন।
কেন্দ্রীয় মহিলা ও শিশু উন্নয়ন মন্ত্রকের অনুরোধের ভিত্তিতে কেন্দ্রীয় কর্পোরেট বিষয়ক মন্ত্রক তাদের ২০১৮-র ৩১শে জুলাইয়ের বিজ্ঞপ্তির মাধ্যমে ২০১৪-র কোম্পানিজ  রুল্স সংশোধন করেছে যাতে কোন সংস্থা তার বোর্ড অফ ডিরেক্টর্স-এর প্রতিবেদনে কেন্দ্রীয় সরকারের নির্দেশ অনুযায়ী অভ্যন্তরীণ কমিটি গঠন করার কথা উল্লেখ করতে পারে।
শি-বক্স-এর মাধ্যমে এখনও পর্যন্ত মোট ৬১২টি অভিযোগ জমা পড়েছে যার মধ্যে কেন্দ্রীয় সরকারি দপ্তর থেকে এসেছে ১৯৬টি এবং বিভিন্ন রাজ্য সরকারি দপ্তর থেকে এসেছে ১০৩টি। বেসরকারি সংস্থার কাছ থেকে মোট ৩১৩টি অভিযোগ জমা পড়েছে। স্বরাষ্ট্র মন্ত্রকও কর্মস্থলে যৌন হয়রানির ঘটনার আইনি ও প্রাতিষ্ঠানিক দিকগুলি খতিয়ে দেখার জন্য একটি মন্ত্রী গোষ্ঠী গঠন করেছে। কর্মস্থলে মহিলারা যাতে যৌন হয়রানির শিকার না হন সেজন্য কেন্দ্র বিভিন্ন উদ্যোগ নিচ্ছে। একইসঙ্গে যৌন হয়রানি সংক্রান্ত অভিযোগ দ্রুত নিষ্পত্তিরও ব্যবস্থা করা হচ্ছে।
আজ রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় মহিলা ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SSS/DM
(Visitor Counter : 93
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৯ মার্চ, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮১ কোটি ৪ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২৭ হাজার ৮০২
সুস্পষ্টভাবে করোনায় আক্রান্তের হার ০.০৬ শতাংশ
জাতীয় স্তরে সুস্থতার হার বর্তমানে ৯৮.৭৩ শতাংশ
দেশে গত ২৪ ঘন্টায় সুস্থ হয়েছেন ৩ হাজার ৩৮৩ জন; এরফলে, মোট সুস্থতার সংখ্যা বেড়ে ৪ কোটি ২৪ লক্ষ ৬১ হাজার ৯২৬
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৭৫
দৈনিক ভিত্তিতে আক্রান্তের হার ০.৫৬ শতাংশ
সাপ্তাহিক ভিত্তিতে আক্রান্তের হার ০.৪১ শতাংশ
এখনও পর্যন্ত মোট নমুনা পরীক্ষা হয়েছে ৭৮ কোটি ২২ লক্ষ; দেশে গত ২৪ ঘন্টায় নমুনা পরীক্ষার সংখ্যা ৩ লক্ষ ৭০ হাজার ৫১৪
CG/BD/AS/
(Visitor Counter : 66